Referat fra bestyrelsesmøde i DH-Hvidovre

**Torsdag den 12. oktober 2017**

**i Frihedens Idrætscenter 19.00 – 21.30**

**Fælles Klublokale**

## Dagsorden:

1. Valg af referent
2. Godkendelse af dagsorden
3. Opfølgning på bestyrelsesmødet den 14/9-2017
4. Meddelelser
5. Opfølgning på Borgermødet 18/9-2017
6. Valg / udpegning af kandidater til Handicaprådet
7. Kommunalvalg 21/9-2017
8. Inklusionsindsatsen i Hvidovre kommune
9. Kommende møder
10. Fremtidige opmærksomhedspunkter
11. Eventuelt

**Tilstede:**

*Anne, Kim, Peter, Jeanette, Grethe, Birger, Anja og Tina*

*Tina repræsenterer Autismeforeningen og ADHD-foreningen, erfaring med børneområdet (børn på 8 og 14 år)*

**Afbud:** Jan og Annie

## 1. Valg af referent

Anja skriver referat

## 2. Godkendelse af dagsorden

* Eventuelle tilføjelser til dagsordenen:  
  Debat om STU – udsættes til næste møde

## 3. Opfølgning på bestyrelsesmøde 14/9-2017

## Referat udsendt 17/9-2017- ingen kommentarer hertil

## 4. Meddelelser

* DH Repræsentantskabsmøde i Kolding 6-7/10 i Kolding – meget interessant og god inspiration at arbejde med i den videre proces i DH Hvidovre.

DH udarbejdet 4-årig handleplan (overvejelser om hvordan den inddrages i DH Hvidovres fortsatte arbejde). Anbefalet at der til næste årsmøde sendes 2 repræsentanter afsted.

DH er nu bestående af 34 medlemsorganisationer. På mødet blev præsenteret et oplæg af Maria Steno om lokal-lobbyisme, og hvordan man som repræsentant kommer i kontakt med politikere og forvaltning. Grethe foreslår, at DH Hvidovre indkøber bog, som kan gå på rundgang. Det blev besluttet at indkøbe bogen.

* VISO konference i Nyborg primo december. Grethe har bedt Signe om at sende materialet ud til handicaprådets medlemmer. Grethe sender link til program til alle DH-medlemmer.
* Kim har deltaget i møde på Holmegårdsskolen omkring oplæg til ombygning af skolen. Ingeniør og arkitekter deltog i møde. Udgangspunkt niveau C, men visse steder opfordres der til at opgradere til niveau B. (Døre skal f.eks. være skydedøre og ikke elektriske døre). Kim opfordrer til, at flere DH-repræsentanter deltager i den videre proces. Fokus på området ”kognitiv tilgængelighed”. Peter opfordrer til tidligere indkaldelser, når der er mødeaktivitet.
* Sag omkring afgørelse af kompensationsprincippet (handicappede ældre over 67 kan ikke få bevilliget visse ydelser, hvis der først søges om ydelsen efter det fyldt 67 år) diskuteret.

## Autismegruppe funderet på Facebook: ”B-hov gruppe i nationalt regi” for at drøfte problematikker i forhold til kommunerne. Pt. leder foreningen efter kontaktpersoner, men dette er udfordrende, idet ikke alle har overskud. Jeanette og Tina er optaget i gruppen.

## 5. Opfølgning på Borgermøde 18/9-2017

* Peter har hørt tilbagemeldinger på kvaliteten af panelet ikke var så god. (DH oplevede, at borgermødet trods klare forventninger og ønsker fra DH om det modsatte, rent faktisk blev et valgmøde).
* Retssikkerhedsemnet havde tilsyneladende skabt furore i forvaltningen.
* Menige politikere, som var tilstede i de enkelte grupper, var meget fokuseret på selv at komme til orde.
* Thorkilds deltagelse og indlæg var velformuleret.
* I arbejdsmarkedsgruppen, var der i gruppen endog mange repræsentanter for såvel politikere som medarbejdere fra forvaltningen til stede. Den faktuelle borgerrepræsentation var ikke så høj som ønsket.
* Meget positivt trods ovenstående at så mange deltog i mødet – der blev sat fokus på handicappolitikken og mange aktuelle problemstillinger
* Referater er nu kommet ind fra alle bordformænd.
* Arbejdsgruppe er indkaldt til opsamlingsmøde på borgermødet- arbejdsgruppen kan udvides.
* Kommunen skal udarbejde en samlet og u-censureret rapport af mødets indhold – Det bliver en opgave for det nye handicapråd at udforme den nye handicappolitik
* OBS artikel i Hvidovre Avis Weekend

Møde i arbejdsgruppen 26. oktober kl: 16:00 / udvidelse af deltagerkredsen

Jeanette vil gerne indrulleres i arbejdsgruppen (p.t. er Grethe, Jan og Kim deltagere i gruppen).

## 6. Valg / udpegning af kandidater til handicaprådet

* Indstillinger og valg:  
    
  Jan Nielsen – Diabetesforeningen  
  Anja Nielsen – Landsforeningen LEV  
  Peter Røjgaard – Dansk Blindesamfund

Bente Weinreich – Dansk Blindesamfund (suppleant)  
 Kim Jørgensen – Scleroseforeningen  
 Annie Knøsgård – Scleroseforeningen (suppleant)  
 Grethe Conrad Jørgensen – Muskelsvindfonden  
 Tina Berling – Autismeforeningen  
 Jeanette Gjøg – Landsforeningen LEV

Anne ønsker at stille op for Parkinsonforeningen som suppleant i HR.

Grethe sender indstillingsliste til forvaltningen – suppleantposterne fordeles således:

Anne: Grethe, Tina

Bente: Peter, Jeanette, Jan

Annie: Kim, Anja

Vi afventer stadig en officiel skrivelse fra forvaltningen vedrørende deadline for indstilling m.m.

## 7. Kommunalvalg 21. november 2017

## Tilgængeligt materiale / LEV og DH-centralt

DH har udarbejdet videoer og små foldere med spørgsmål til politikere (når man deltager i valgmøde). LEV lægger noget op i fanen kaldet ” KV17” på deres hjemmeside

Fokus skal være på at profilere det, at være handicappet i Hvidovre Kommune og stille samme spørgsmål til de forskellige politiske blokke

* Valgmøder / hvordan holder vi hinanden orienteret

Grethe opdaterer medlemmer i DH med mulige møder

## Følg endvidere med i lokalpressen.

## 8. Inklusionsindsatsen i Hvidovre Kommune

* Debat om inklusionsindsatsen i Hvidovre kommune
* Statusrapport udsendt på mail 28/9-2017
* Manglende høring i Handicaprådet
* Input fra Borgermødet
* Hvad gør vi?

Rapport er vedtaget i KB, - uden at have været i høring i DH. Jan samler op på, hvad der har været af sager, som DH ikke har haft i høring.

Niels Ulsing (SF) opfordrede på borgermødet og det efterfølgende møde i kommunalbestyrelsen til dialog med borgere og interesseorganisationer.

Borgere oplever en meget lille lydhørhed fra kommunen omkring specialtilbud, og at PPR’s anbefalinger ikke tages til efterretning.

Økonomifordelingsmodel er fortsat udfordrende.

Bekymringsskrivelse udfærdiges (Jeanette og Tina) og sendes til Direktør Susan Bjerregaard – vi inviterer i første omgang os selv (DH) til kaffemøde med direktør og relevante embedsmænd

Skal på agendaen til næste HR møde….

## 9. Fremtidige møder i 2017

* DH: 9/11 – 19:00
* HR: 13/12 (julefrokost) – 17:00
* Dialogmøder med teknik/miljø 11/12 – kl: 16:00

## 10. Fremtidige opmærksomhedspunkter

* Byggeri på Kløverprisvej (ældre- og handicapboliger / bofællesskaber)
* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Kommunalvalg 2017
* Børnehandicap / serviceniveau
* Klagesager – ankestyrelsen
* Cykling uden alder
* Inklusionsindsatsen
* Borgerrådgiver
* STU
* Borgerrådgiveren
* Andet

## 11. Eventuelt

## Borgerrådgiver Inge Mellemgaard – præsentation af hendes opgaver i kommunen

(fremtidigt punkt til møde i Handicaprådet)